ستار وارثی

ستار وارثی (پیدائش:  1928ء - وفات: 8 مارچ 1985ء) پاکستان سے تعلق رکھنے والے اردو زبان کے نعت گو شاعر تھے۔ وہ 1928ء کو بریلی، اتر پردیش میں پیدا ہوئے۔ ان کا اصل نام عبد الستار خان تھا جبکہ ستار وارثی ان کا قلمی نام ہے۔ ستار کے والد غفار شاہ وارثی کی بیعت وارث علی شاہ سے تھی۔ تقسیم ہند کے بعد پاکستان منتقل ہو گئے اور کراچی میں مستقل سکونت اختیار کی۔ ستار وارثی کا نعتیہ کلام کے مجموعے آئینہ رحمت (1979ء)، معطر معطر (ناشر: مدینہ پبلشنگ کمپنی کراچی، 1986ء)، عرفانِ وارث اور حرفِ معتبر (1994ء) شائع ہو چکے ہیں۔ جبکہ ایک مجموعہ خوشبوئے دوست (منتخب نعتیں اور عارفانہ کلام، 2003ء) حمید وارثی اور نصیر وارثی نے مرتب کیا ہے۔ ستار وارثی 8 مارچ 1985ء کو کراچی، پاکستان میں انتقال کر گئے۔ وہ شاہ فیصل کالونی کراچی کے کالونی گیٹ قبرستان میں مدفون ہیں۔میاں عطاء اللہ ساگر وارثی، تذکرہ شعرائے وارثیہ، ناشر: میاں غلام فرید وارثی، شہزاد وارثی، اپریل 1993ء، ص 175، 176ڈاکٹر محمد منیر احمد سلیچ، وفیات نعت گویان پاکستان، نعت ریسرچ سینٹر کراچی، 2015ء، ص  59صابر براری، تاریخ رفتگاں (جلد سوم)، ادارہ فکرِ نو کراچی، ص 134  اردو کے ممتاز شعرا رشید وارثی اور رئیس وارثی انھیں کے فرزند ہیں۔
 حوالہ جات 

زمرہ:1928ء کی پیدائشیں
زمرہ:1985ء کی وفیات
زمرہ:نعتیہ شاعر
زمرہ:پاکستانی اردو شعرا
زمرہ:کراچی کے شعرا
زمرہ:کراچی میں وفات پانے والی شخصیات
زمرہ:بریلی میں پیدا ہونے والی شخصیات